Eesti Puhkpillimuusika Ühingu üldkogu 14. oktoobril 2006 kell 11.00 Eesti Muusika- ja Teatriakadeemia
kammersaalis, Rävala pst. 16, Tallinn. 
Protokoll

EPÜ üldkogu päevakord:

1. Koosoleku avamine ja koosoleku juhataja valimine
Koosoleku juhatajaks valiti Valdo Rüütelmaa

2. EPÜ juhatuse esimehe ettekanne - Kaido Otsing
EPÜ on puhkpillimuusikast huvitatud ja sellega tegelevate inimeste ühendus. Ootame EPÜ liikmete initsiatiivi. Huvilisi, kes tahavad ühinguga koostööd teha on palju. Tänaseks on EPÜ-ga liitunud ca. 80 orkestrit.
Ühingust on aastaga läbikäinud ca. 500 000.- krooni.
65 000.- saab EPÜ riigitoetust. Sellele lisanduvad liikmemaksud ja projektitoetused. 
Töösse peaks võtma noodikogu uue andmebaasi. EPÜ ei saa osta andmebaasi ära aga me võime seda kasutada.
Tulge välja oma ideedega ja moodustage EPÜ-s erinevaid toimkondi.
Kuna täna toimuvad EPÜ juhatuse valimised, siis soovitan uuel juhatusel kasutada Valdo Rüütelmaa teenuseid ka edaspidi.
 
3. Revisjonikomisjoni ettekanne – Vello Voltein

Eesti Puhkpillimuusika Ühingu rahade kasutamine on seaduspärane ja kõiki rahalisi vahendeid on kasutatud õiguspäraselt.

4. EPÜ praktiline tegevus - Valdo Rüütelmaa

Eesti Puhkpillimuusika Ühing on alati valmis oma liikmeid aitama ja püüab anda parima, et abistada dirigente informatsiooniga. Kasutage aktiivselt ühingu noodikogu ja andke nõu milliseid noote võiks EPÜ veel tellida.
Festivalide tutvustus ja plaan luua üle Eestiline festivalikalender, mis annaks infot aasta jooksul toimuvatest üritustest.
Puhkpillimuusikamentorite (Harry Illak, Aavo Ots, Margus Kasemaa ja Valdo Rüütelmaa) tegevuse tutvustus.
Kutsetunnistused antakse üle 17. dirigendile.

5. Informatsioon 2007 a. Koolinoorte Laulupeost – Harry Illak

Dirigentide valik lähtus Eesti Noorteorkestrite Konkurss 2005 tulemustes - esikohad: Enno Tubli, Urmas Mägi ja Harry Illak.
Repertuaari valik on Aarne Saluveeri kontseptsiooni järgi ainult Eesti autoritelt.
Registreerimine toimub oktoobri lõpuni.
Autoritega on kokkulepe, et müügiobjektiks on partituur. Partiid on vabavara. Kõiki lugusid saab ka internetist kuulata.
Jälgige Laulupeo Sihtasutuse kodulehekülge, sest sealt saate uut informatsiooni.
Laulukaare all peaks olema peol ca. 1000 mängijat.

7. Sõnavõtud (a 5.minutit)

Toomas Peterson: Eesti Puhkpillimuusika Ühing peaks astuma CISM-i liikmeks.
Festivali "Mürtsub Pill" tutvustus.

Aavo Ots: Toimus kohtumine CISM-i presidendiga. Kutsuti astuma CISM-i liikmeks.

V. Rüütelmaa: EPÜ-ga on soovinud liituda Harjumaa Keelpilliorkester. Kuidas otsustame, kas võtame ühingusse ka keelpilliorkestreid?

Hando Põldmäe: Eestis tekib praegu keelpilliorkestreid ja sümfonjette ning neil oleks praegu vaja organiseeritust.

A. Ots: Soovitan luua Eesti Muusikakoolide Liidu juurde keelpilliorkestrite organisatsiooni.

8. Eesti Puhkpillimuusika Ühingu uue juhatuse valimine
*Häältelugemiskomisjoni moodustamine - Mart Kivi, Reet Brauer ja Kahro Kivilo
*Kandidaatide ülesseadmine
*Kandidaatide tutvustamine (iga kandidaat 3 minutit ja küsimused kandidaadile)
*Hääletamine
vaheaeg
*Häälte lugemine ja tulemuste väljakuulutamine.

Uus EPÜ juhatus koosseisus:
Kaido Otsing (esimees) - 29 häält
Toomas Peterson - 32 häält
Aavo Ots - 28 häält
Harry Illak - 26 häält
Aigar Kostabi - 23 häält
Priit Sonn - 23 häält
--------------
Tõnu Soosõrv - 21 häält

9. 2007 aasta Eesti – Soome Laulupeo kava tutvustamine (esitab
Vabariiklik Orkestrijuhtide Puhkpilliorkester) Hando Põldmäe

kohal 63 osalejat